गोला तहसील मुख्यालय से वाया कौड़ीराम जिला मुख्यालय को जोड़ने वाली सड़क की हालात काफी जर्जर है। इस मार्ग की हालत सुधारने के लिए इसके चौड़ीकरण का काम शुरू किया गया। लेकिन काम शुरू होने में देर होने से सड़क जर्जर हालात में है और सड़क पर जगह-जगह गड्ढे बने हुए है। जिस कारण विभिन्न चौराहों पर सड़क पर जल जमाव ने नाले में तब्दील कर दिया है। जहां से गुजरने पर राहगीरों की जान सांसत पर बन आती है। कौड़ीराम मार्ग पर ककरही पडौली चौराहे की स्थिति इतनी खराब है कि वहां के लोग आये दिन पम्पसेट लगा कर पानी को सडक पर से हटा रहे हैं।